ރިޒްޤަކީ މާތް ﷲގެ އަޅުތަކުންނަށް އެކަލާނގެ ދެއްވަވާ ނިޢުމަތެކެވެ. އެއީ ވަކި މީހަކަށް އެކަން މަނާކުރެވޭނެ އެއްޗެއް ނޫނެވެ. އަދި ވަކިމީހަކަށް އެކަމެއް ހާޞިލުކޮށްދެވޭނެ ކަމެއްވެސް ނޫނެވެ. އެހެނީ ރިޒްޤަކީ ﷲ ލިޔުއްވާ ނިމިފައިވާ ކަމެކެވެ. އިންސާނާ އުފަންވުމުގެ ކުރިން އިންސާނާއަށް ކަނޑައެޅިފައިވާ ރިޒްޤް ﷲ ގެ ފޮތުގައި ލިޔުއްވޭނެއެވެ. ނަމަވެސް ރިޒްޤަށް ނުވަތަ ކުރިއެރުމަށް ހުރަސްއަޅާގޮތަށް ހަދާ ސިޙުރަކީ ޖިންނި ޝައިތާނުންގެ އެހީގައި ( ﷲ ގެ ވާގިފުޅާއެކު ) ޖެހޭ ސިޙުރެއްކަމަށް އަޅުގަނޑުމެން ޤަބޫލު ކުރަން ޖެހޭނެއެވެ.